gielijs de vos en henr de naen als maghe en
vriende der selver ghesusten van beyden zijden
affirman tc van allen den erfgoeden chijsen
rinten en pachten die den voirs gebrueden
en gesusten bleve en verstorve zijn van en
nae de doode en aflivich des voirs wilen
pets en yden vaders en moeders der vors
kinden Te deylen
Soe zijn bleven en gevallen den voirs meesten
peten in zijn deylinge de goede hier nae
bescreve Te weten een huys met allen
zijnen toebehoirten gelegen inde slachstrate
opde dijle aen dwaterscap tusschen tselve
watscap en thuys der weduwen jans
wilen bollaerts It vijf molevate rogs
erflijc op seke goede en pande gelegen te
wespelair It een vleeschbanck van dien
tween bancken die de voirs wilen peter
de vader int vleeschuys liggen hadde inde
derde zijde t fonteyne weert tusschen de
banck mathijs wilen mychiels op deen zijde
en de banck mathijs wilen loenkens op dande
te weten de nederste banck gelegen naest
der banck mathijs wilen loenkens Op den
last en comer dair voe uutgaen te weten
aen tsgoidshuys vanden witte vrouwen
te loeven vand voirs huyse tsjairs xiiii st
Item aen tcaple van st peters twee It
Ende vand banck int vleesthuys aenden
htoge van brabant vi st twee ph al outs